CELEX: 32008R0013
Language: lt
Date: 2008-01-09 00:00:00
Title: 2008 m. sausio 9 d. Komisijos reglamentas (EB) Nr. 13/2008, nustatantis paskirstymo koeficientą, taikytiną nuo 2008 m. sausio 2 – 4 d. pateiktoms paraiškoms pagal Reglamentą (EB) Nr. 955/2005 leistos pradėti naudoti Egipto kilmės ryžių tarifinės kvotos importo licencijai gauti

10.1.2008   
            
            
               LT
            
            
               Europos Sąjungos oficialusis leidinys
            
            
               L 6/3
            
         
      KOMISIJOS REGLAMENTAS (EB) Nr. 13/2008
   2008 m. sausio 9 d.
   nustatantis paskirstymo koeficientą, taikytiną nuo 2008 m. sausio 2–4 d. pateiktoms paraiškoms pagal Reglamentą (EB) Nr. 955/2005 leistos pradėti naudoti Egipto kilmės ryžių tarifinės kvotos importo licencijai gauti
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:
   
               (1)
            
            
               Komisijos reglamentu (EB) Nr. 955/2005 (3) leidžiama pradėti naudoti metinę tarifinę 5 605 ryžių, kurių kilmės šalis yra Egiptas (eilės numeris 09.4097), o klasifikacinis KN kodas NC 1006, importo kvotą.
            
         
               (2)
            
            
               Iš pranešimo, pateikto remiantis Reglamento (EB) Nr. 955/2005 5 straipsnio a punktu, paaiškėjo, kad kiekiai, nurodyti pagal to paties reglamento 4 straipsnio 1 dalį, iki 2008 m. sausio 4 d. 13 val. Briuselio laiku pateiktose paraiškose importo licencijai gauti, viršija turimus kiekius. Todėl reikia nustatyti, kokia apimtimi galima išduoti licencijas, prašomiems kiekiams taikant paskirstymo koeficientą.
            
         
               (3)
            
            
               Taip pat reikia nutraukti licencijų pagal Reglamentą (EB) Nr. 955/2005 išdavimą einamuoju tarifiniu laikotarpiu,
            
         PRIĖMĖ ŠĮ REGLAMENTĄ:
   1 straipsnis
   1.   Pagal kiekvieną iki 2008 m. sausio 4 d. 13 val. Briuselio laiku pateiktą paraišką Reglamente (EB) Nr. 955/2005 nustatytos Egipto kilmės ryžių kvotos importo licencijai gauti, išduodama licencija prašomam kiekiui pritaikius 8,123188 % paskirstymo koeficientą.
   2.   Licencijų išdavimas nuo 2008 m. sausio 4 d., penktadienio, 13 val. Briuselio laiku pateiktose paraiškose nurodytiems kiekiams einamuoju tarifiniu laikotarpiu yra sustabdomas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. sausio 9 d.
      
         
            Komisijos vardu
         
         Jean-Luc DEMARTY
         
         
            Žemės ūkio ir kaimo plėtros generalinis direktorius
         
      
   
   
      (1)  OL L 270, 2003 10 21, p. 96. Reglamentas su paskutiniais pakeitimais, padarytais Komisijos reglamentu (EB) Nr. 797/2006 (OL L 144, 2006 5 31, p. 1). Nuo 2008 m. rugsėjo 1 d. Reglamentas (EB) Nr. 1785/2003 bus pakeistas Reglamentu (EB) Nr. 1234/2007 (OL L 299, 2007 11 16, p. 1).
   
      (2)  OL L 238, 2006 9 1, p. 13. Reglamentas su pakeitimais, padarytais Reglamentu (EB) Nr. 289/2007 (OL L 78, 2007 3 17, p. 17).
   
      (3)  OL L 164, 2005 6 24, p. 5. Reglamentas su paskutiniais pakeitimais, padarytais Reglamentu (EB) Nr. 1456/2007 (OL L 325, 2007 12 11, p. 76).